Zimbabwe gaan weer staak – praag.co.za
In 'n gelade preek Sondag wat agterna viraal versprei het, het Emmanuel Makandiwa, die stigter en "profeet" van die Verenigde Familie- Internasionale Kerk, gemaan dat daar meer betogings gaan wees.
"Daar sal 'n gold van betogings plaasvind, hulle sal ophou en weer begin, en die verkeerde keer sal die situasie handuit ruk en buitelandse vredesmagte sal ingeroep word. Onthou my profesie oor die bye wat vlieg om ander bye te byt wat mense gaan steek," het hy gesê.
'Geen slange in ons agterplase'
Zimbabwe maak gereed vir nog 'n staking môre en Donderdag wat deur 'n burgerlike beweging onder leiding van pastoor Evans Mawarire georganiseer word. Na bewering was daar oor die naweek 'n poging om die pastoor te ontvoer.
Visepresident Phelekezela Mphoko het gewaarsku dat die weermag se hulp ingeroep kan word om toekomstige betotings te onderdruk. "Ons beskik oor veiligheidsmagte. Ons kan nie slange in ons agterplase aanhou nie," het hy gesê.
Die oorsake van die betogings verlede week was onder andere: banke waarvan die kontant opraak, polisie wat omkoopgeld by padblokkades vra, laat betalings van regeringsalarisse en 'n verbod op die invoer van basiese handelsware. Salarisse van onderwysers en verpleegsters is egter onmiddellik ná die betogings betaal.
Mawarire het 'n beroep op die bevolking gedoen om vandeesweek weer te staak indien die regering nie aan hul eise voldoen nie.
Skrywer praagGepubliseer op 12 Julie 2016 Kategorieë Nuus, Suider-AfrikaSleutelwoord Emmanuel Makandiwa, Phelekezela Mphoko, Robert Mugabe, salarisse, staking, Zimbabwe